****

**Град Ниш И Универзитет у Нишу**

**расписују**

**КОНКУРС**

**“У-НИ пракса 2015.”**

**ЗА УЧЕШЋЕ У ПРОГРАМУ РАДНЕ ПРАКСЕ У ТРАЈАЊУ ОД МЕСЕЦ ДАНА,**

**АВГУСТА 2015. ГОДИНЕ,**

**У ЈАВНИМ ПРЕДУЗЕЋИМА, ГРАДСКИМ УПРАВАМА И СЛУЖБАМА, УСТАНОВАМА КУЛТУРЕ И СПОРТА И ГРАДСКИМ ОПШТИНАМА, БЕЗ НАКНАДЕ**

**Позивају се студенти завршне године основних студија и студенти мастер студија високообразовних институција Универзитета у Нишу,**

*Грађевинско - архитектонског факултета,*

*Економског факултета,*

*Електронског факултета,*

*Машинског факултета,*

*Медицинског факултета,*

*Правног факултета,*

*Природно - математичког факултета,*

*Технолошког факултета,*

*Учитељског факултета,*

*Факултета заштите на раду,*

*Факултета уметности,*

*Факултета спорта и физичког васпитања,*

*Филозофског факултета,*

и

*Високе техничке школе струковних студија у Нишу,*

*Високе пољопривредно-прехрамбене школе струковних студија у Прокупљу*

**За учешће у овом конкурсу неопходно је попунити електронски формулар (пријаву) који се**

**налази на**

[**www.ni.rs**](http://www.ni.rs) **и** [**www.ni.ac.rs**](http://www.ni.ac.rs)**,**

**где можете пронаћи детаљније информације.**

**За пријаву на овај конкурс потребно је припремити:**

***- пријаву*** *(у електронској и штампаној форми)*

*-* ***потврда о студирању*** *(скенирано и у штампаној форми)*

*-* ***копију прве странице из индекса*** *(скенирану и у штампаној форми)*

**и доставити на електронску адресу:**

[*unipraksa@gmail.com*](mailto:unipraksa@gmail.com)

уз навођење наслова *ПРИЈАВА за У-НИ праксу*,

**и у штампаној форми на адресу:**

***Канцеларијa за младе Града Ниша***

***(Обреновићева 38, приземље)***

уз назнаку на коверти *ПРИЈАВА за У-НИ праксу*,

**Позиције за једномесечну праксу у јавном сектору се бирају из**

**Каталога позиција (за 126 студената)**

**који се налази на**

[**www.ni.rs**](http://www.ni.rs) **и** [**www.ni.ac.rs**](http://www.ni.ac.rs)

**РОК ЗА ПРИЈАВУ: 8.6.2015.**

**Почетак праксе планиран је за 3.8.2015.**

**За сва питања пошаљите електронску адресу, уз навођење наслова:**

**ПИТАЊЕ на** [*unipraksa@gmail.com*](mailto:unipraksa@gmail.com)

**Непотпуне и неблаговремено поднете пријаве неће бити разматране.**

**Циљ праксе за студенте:**

* **Стицање практичног стручног искуства у раду**
* **Потврда о обављеној пракси коју издаје Град Ниш и Универзитет у Нишу**
* **Могућност добијања препоруке од стране институције у којој студент обавља праксу**
* **Признавање праксе као додатне активности од стране образовних институција у виду 3 ЕСПБ бода**

**Могу учествовати:**

* Студенти завршне године основних студија и студенти мастер студија високообразовних институција Универзитета у Нишу.
* Студнети завршних година Високе техничке школе струковних студија у Нишу и Високе пољопривредно-прехрамбене школе струковних студија у Прокупљу.
* Не постоји никакво ограничење у погледу просека оцена.
* Иако је програм намењен пре свега студентима завршних година, позивамо и дипломце да се пријаве. Уколико за поједине позиције не буде било довољно кандидата, биће узете у разматрање и пријаве дипломаца Универзитета у Нишу.

**Пријава и услови учешћа:**

* Попуните пријаву у електронској форми која се налази на [www.ni.rs](http://www.ni.rs)и[www.ni.ac.rs](http://www.ni.ac.rs), и пошаљите је на е-маил [unipraksa@gmail.com](mailto:unipraksa@gmail.com)уз навођење наслова е-маила *ПРИЈАВА за У-НИ праксу*,до 8.6.2015. са приложеном скенираном потврдом о студирању. Такође, неопходно је приложити и скенирану прву страницу из индекса.
* Пријава се доставља и на адресу: Канцеларијa за младе Града Ниша (Обреновићева 38, приземље) уз назнаку на коверти ПРИЈАВА за У-НИ праксу,са приложеном потврдом о студирању. Такође, неопходно је приложити и копију прве странице из индекса.
* Заинтересовани студенти могу да се пријаве на више позиција, али је неопходно да у пријави назначе листу жеља (почев од позиције која је најпожељнија),а да у пријави наведу да су сагласни са тим да уколико се за ту позицију пријави више студената, буду препоручени за неку другу праксу у оквиру конкурса која одговара њиховом образовном профилу.
* Јавна предузећа, градске управе и службе, установе културе и спорта и градске општине расписују према својим потребама које позиције нуде, односно на којим радним местима ће практиканти радити. На њима је одлука који им кандидати одговарају и за колико практиканата имају позиције, односно радна места на располагању. Могуће је да је у неким случајевима начињен превид па у траженом профилу, односно за одређено радно место, нису наведена сва занимања која би могла да обављају послове које изискује то радно место, а могуће је да су намерно изостављена. Уколико се уклапате у профил, без обзира на тражено занимање, односно факултет, можете да конкуришете и додате коментар у формулару везан за високу мотивацију и подударност онога што траже и онога што можете да им понудите.
* Уколико дође до промене наведених информација у пријави у обавези сте да благовремено информишете организатора праксе у писаној форми.
* Организатор праксе и институције у којима ће бити примљени практиканти немају финансијских обавеза према практиканту.
* Студенти ће током трајања праксе радити уз менторску подршку.
* Трајање праксе: месец дана, пет дана у недељи, осмочасовно радно време.

**Рокови**:

* Рок за слање пријаве: 8.6.2015.
* Кандидати који уђу у ужи избор биће контактирани ради финалне селекције која ће се обавити на основу интервјуа током маја и јуна месеца 2015. године.
* Датум почетка праксе је 3.8.2015.
* Непотпуне и неблаговремено поднете пријаве неће бити разматране.